Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 99/14/4403	Nitra, 25.11.2014
EEČ : 2-32-302-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin neodvedenia dane a poistného podľa § 277 odsek 1 Trestného zákona, ktorého sa mal dopustiť tým spôsoobm, že
ako živnostník podnikajúci pod obchodným menom XXXXX XXXXX s miestom podnikania Spojovacia 7, 949 01 XXXXX, XXXXX, zodpovedný za odvod poistného na sociálne poistenie do Sociálnej poisťovne a poistného na verejné zdravotné poistenie do zdravotnej poisťovne, zrazil a neodviedol určeným príjemcom 
za zamestnancov tejto spoločnosti poistné nasledovne: 					
- za mesiac marec 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 22,56 €, splatné dňa 11.04.2011; 
- za mesiac apríl 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 111,06 €, splatné dňa 10.05.2011; 
- za mesiac máj 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 137,01 €, splatné dňa 10.06.2011; 
- za mesiac jún 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 132,31 €, splatné dňa 11.07.2011; 
- za mesiac júl 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 127,52 €, splatné dňa 10.08.2011; 
- za mesiac august 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 133,17 €, splatné dňa 11.04.2011; 
- za mesiac september 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 131,41 €, poistné na verejné zdravotné poistenie do Všeobecnej zdravotnej poisťovne, a.s., krajská pobočka XXXXX, Mostná 58, 949 01 XXXXX vo výške 55,93 €, obidve splatné dňa 10.10.2011; 
- za mesiac október 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 134,06 €, poistné na verejné zdravotné poistenie do Všeobecnej zdravotnej poisťovne, a.s., krajská pobočka XXXXX, Mostná 58, 949 01 XXXXX vo výške 57,07 €, obidve splatné dňa 10.11.2011; 
- za mesiac november 2011 poistné na sociálne poistenie do Sociálnej poisťovne, pobočka XXXXX, Slančíkovej 3, 960 43 XXXXX vo výške 132,67 €, splatné dňa 12.12.2011, poistné na verejné zdravotné poistenie do Všeobecnej zdravotnej poisťovne, a.s., krajská pobočka XXXXX, Mostná 58, 949 01 XXXXX vo výške 56,89 €, splatné dňa 10.12.2011;
nakoľko XXXXX podnikajúci pod obchodným menom XXXXX XXXXX v čase splatnosti poistného disponoval dostatkom finančných prostriedkov k jeho úhrade, čím Sociálnej poisťovni, pobočka XXXXX, Slančíkovej 3, 960 43 XXXXX nezaplatil poistné na sociálne poistenie vo výške 1.061,77 €, Všeobecnej zdravotnej poisťovni, a.s., krajská pobočka XXXXX, Mostná 58, 949 01 XXXXX nezaplatil poistné na verejné zdravotné poistenie vo výške 169,87 €, teda celkovo určeným príjemcom nezaplatil poistné vo výške 1.231,64 €, 

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ v Nitre, Odboru kriminálnej polície uznesením dňa 06.02.2014 sp. zn. ORP-234/4-VYS-NR-2014 začal v zmysle § 199 odsek 1 Trestného poriadku trestné stíhanie a následne uznesením sp. zn.  ORP-234/4-VYS-NR-2014 dňa 18.07.2014 vzniesol v zmysle § 206 odsek 1 Trestného poriadku obvinenie osobe XXXXX, nar. XXXXX, bytom XXXXX 54, pre prečin neodvedenia dane a poistného podľa § 277 odsek 1 Trestného zákona na tom skutkovom základe ako je uvedené vo výrokovej časti tohto uznesenia.
	
           Obvinený XXXXX sa k spáchaniu trestného činu priznal, tento oľutoval, pričom uviedol, že má snahu celú dlžnú sumu dotknutým poisťovniam uhradiť. Dňa 30.10.2014 vo svojej výpovedi uviedol, že celú podlžnosť jednotlivým poisťovniam dnešného dňa uhradil, pričom predkladá poštové poukážky. 

Spáchanie skutku obvineným bolo tiež preukázané vykonaným dokazovaním. 
Zo spisového materiálu je zrejmé, že v prípravnom konaní boli vypočutí jednotliví zástupcovia poškodených poisťovní. Súčasne boli vo veci zabezpečené listinné dôkazy, predovšetkým prehľady platieb poistného jednotlivým poisťovniam, vyčíslenie a výkazy nedoplatkov, platobné výmery, vyčíslenie škody, znalecký posudok z odboru ekonómia XXXXX č. 23/2014, výpis zo živnostenského registra, poštové poukážky o úhradách nedoplatkov jednotlivým poisťovniam pod podacími číslami: od 3263 po 3274, zápisnica o vydaní veci, potvrdenie o vrátení veci, správy na obvineného, ORT a ostatný listinný materiál. 

	Podľa § 277 odsek 1 Trestného zákona sa prečinu neodvedenia dane a poistného dopustí ten, kto v malom rozsahu zadrží a neodvedie určenému príjemcovi poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech.
 
	Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 písmeno e) Trestného zákona (účinného v čase spáchania skutku) trestnosť trestného činu neodvedenia dane a poistného podľa § 277 Trestného zákona alebo nezaplatenia dane a poistného podľa § 278 Trestného zákona zaniká, ak poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 2 odsek 1 Trestného zákona trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.  

	Vzhľadom na úhradu celej dlžnej sumy poistného zo strany obvineného vo veci vedenej pre prečin neodvedenia dane a poistného podľa § 277 odsek 1 Trestného zákona v spojení s citovanými zákonnými ustanoveniami je možné konštatovať, že zanikla trestnosť trestného činu, pre ktoré bolo XXXXX vznesené obvinenie a  s poukazom na ustanovenie § 86 písmeno e) Trestného zákona bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Martha Kolenčíková
prokurátorka